Source: http://akademiaplus.sk/os_elektro1.htm
Timestamp: 2019-04-21 10:34:42+00:00
Document Index: 14194154

Matched Legal Cases: ['§ 21', '§ 22', '§ 23', '§ 21', '§ 21', '§ 16', '§ 23', '§ 23', '§ 4']

Odborná spôsobilosť elektrotechnikov - Akadémia Plus, Zvolen
Elektrotechnici: § 21, § 22, § 23
Príprava (školenie) a overenie odbornej spôsobilosti
elektrotechnikov
- elektrotechnik, samostatný elektrotechnik, elektrotechnik na riadenie činnosti alebo prevádzky (§ 21 - 23 vyhl. MPSVaR SR č. 508/2009 Z.z.)
Pripravovaná realizácia - školenie elektrotechnikov
13. - 15. 6. 2019 *
celodenná výučba
cenník školení a skúšok
on-line PRIHLÁŠKA na školenie elektrotechnikov (elektronický formulár)
tlačivo prihlášky (žiadosti) na overenie odborných vedomostí - obsahuje aj časť na povrdenie odbornej praxe žiadateľa (PDF)
tlačivo prihlášky (žiadosti) na overenie odborných vedomostí - obsahuje aj časť na povrdenie odbornej praxe žiadateľa (DOCX)
Výchovná a vzdelávacia činnosť elektrotechnikov na zaistenie bezpečnosti a ochrany zdravia pri práci s technickými zariadeniami elektrickými a overovanie odborných vedomostí sú vykonávané v zmysle zákona č. 124/2006 Z.z. o bezpečnosti a ochrane zdravia pri práci, vyhlášky MPSVaR SR č. 356/2007 Z.z., ktorou sa ustanovujú podrobnosti o požiadavkách a rozsahu výchovnej a vzdelávacej činnosti a vyhlášky MPSVaR SR č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami (elektrickými).
Školenie je určené žiadateľom o získanie osvedčenia o odbornej spôsobilosti na vykonávania činnosti na vyhradenom technickom zariadení elektrickom pre stupne odbornej spôsobilosti podľa § 21, 22 a 23 vyhl. č. 508/2009 Z.z.:
Podmienky na vydanie osvedčenia (podľa § 16 zákona č. 124/2006 Z.z.)
vzdelanie a prax (podľa vyhl. č. 508/2009 Z.z.) - viď nižšie
elektrotechnik je fyzická osoba, ktorá má ukončené stredoškolské alebo vysokoškolské elektrotechnické vzdelanie
elektrotechnik je aj fyzická osoba, ktorá môže v rozsahu svojho odborného vzdelania vykonávať činnosť na vyhradenom technickom zariadení elektrickom, ak má odborné vzdelanie v inom učebnom odbore alebo v inom študijnom odbore ako elektrotechnickom, ktorého súčasťou je výučba zameraná na príslušné technické zariadenie elektrické, alebo ak absolvovala ďalšie odborné vzdelávanie v akreditovanom vzdelávacom programe** zameranom na technické zariadenie elektrické v minimálnom rozsahu 400 hodín
Obsah odbornej prípravy je stanovený požiadavkami na obsah výchovnej a vzdelávacej činnosti v zmysle vyhlášky č. 356/2007 Z.z. Uvedené požiadavky sa členia na všeobecné a osobitné pre každú výchovnú a vzdelávaciu činnosť. Všeobecné požiadavky na obsah výchovnej a vzdelávacej činnosti sú ustanovené v prílohe č. 1 vyhlášky č. 356/2007 Z.z. Osobitné požiadavky na obsah výchovnej a vzdelávacej činnosti sú ustanovené v prílohách č. 2 až 11 vyhlášky č. 356/2007 Z.z.
Časový rozsah odbornej prípravy je 3 dni (overenie odborných vedomostí je realizované 3. deň).
Konkrétny rozsah vzdelávania je rôzny pre jednotlivé stupne odbornej spôsobilosti na činnosť na technických zariadeniach elektrických podľa napätia a triedy objektu (v zmysle prílohy č. 6 vyhlášky č. 356/2007 Z.z.).
Záverečné overenie vedomostí skúšobnou komisiou pozostáva z písomnej skúšky (min. 30 otázok) a ústnej skúšky (min. 5 otázok).
Úspešný absolvent skúšky obdrží osvedčenie na činnosť na elektrických zariadeniach podľa napätia a triedy objektu pre príslušný stupeň odbornej spôsobilosti.
Rozsah osvedčenia stanovuje druh vykonávanej činnosti na technickom zariadení podľa druhu a rozsahu technického zariadenia rozdeleného do skupín podľa miery ohrozenia.
Osvedčenie bude žiadateľovi vydané do 14 dní od splnenia podmienok na vydanie osvedčenia.
Stupeň odb. spôsobilosti / trieda objektu bez DPH s DPH
- trieda objektu A (bez nebezpečenstva výbuchu)
- trieda objektu B (s nebezpečenstvom výbuchu)
- trieda objektu B1 (s nebezpečenstvom výbuchu
len v regulačných staniciach plynu)
prevádzky (§ 23)
Opakovaná skúška bez DPH s DPH
Elektrotechnik na riadenie činnosti alebo prevádzky (§ 23) 50,00 € 60,00 €
V poplatku sú zahrnuté náklady súvisiace s realizáciou opakovaného overenia odborných vedomostí, v prípade neúspešného vykonania skúšky v riadnom termíne.
Odpis osvedčenia bez DPH s DPH
Vydanie odpisu osvedčenia 10,00 € 12,00 €
Odpis (druhopis) osvedčenia sa vydáva na základe predloženej písomnej žiadosti.
Uzavreté školenie na objednávku
Pre ucelené skupiny záujemcov (napr. zamestnanci podniku) je možné školenie realizovať aj na objednávku, s možnosťou prispôsobenia organizačných podmienok požiadavkám objednávateľa.
V prípade záujmu o takúto formu školenia nás prosím kontaktujte - tel. č.: 045 - 53 66 522, e-mail: golian@akademiaplus.sk.
Viac informácií o aktualizačnej odbornej príprave elektrotechnikov nájdete na tomto mieste.
Prihláste sa na školenie a skúšky elektrotechnikov >>
**) § 4 ods. 1 písm. a) zákona č. 568/2009 Z. z. o celoživotnom vzdelávaní a o zmene a doplnení niektorých zákonov
Tlačivo prihlášky na overenie odborných vedomostí je vo formáte PDF. Aby ste si ho mohli prezrieť, resp. vytlačiť, potrebujete mať na počítači nainštalovaný voľne dostupný prehliadač Adobe Reader. Tento prehliadač si môžete stiahnuť zo stránky firmy Adobe Systems Inc.